Twee aangekeer wat glo diesel steel | Maroela Media
"Beamptes van Fidelity Security het Woensdag die pyplyn in die Vrede-distrik in die Vrystaat patrolleer toe hulle 'n verdagte bakkie en 'n klein tenkwa opgemerk het," het ao Lynda Steyn, woordvoerder van die direktoraat vir prioriteitsmisdaadondersoeke (die Valke), gesê. "Die veiligheidswagte het die voertuig agtervolg en die verdagtes het weggejaag toe hulle besef hulle word agtervolg."
Die veiligheidsbeamptes het hulle agternagesit en die tenkwa het omgeslaan. "Die twee verdagtes het in die veld ingehardloop, maar die beamptes kon hulle voorkeer."
Beamptes het beslag gelê op die bakkie, die tenkwa vol diesel en 'n lang geel pyp wat in die pyplyn gevind is wat gebruik is om die diesel te dreineer.